175 ประเทศ ร่วมประชุมวางเค้าโครงอนุสัญญาเกียวโตฉบับใหม่
อนุสัญญาเกียวโต ซึ่งเป็นข้อตกลงเกี่ยวกับการเปลี่ยนแปลงของบรรยากาศโลก จะหมดอายุลงในปีค.ศ. 2012 และในสัปดาห์ที่แล้ว เจ้าหน้าที่ของประเทศต
การเจรจาในเรื่องนี้เริ่มต้นที่เกาะบาหลีเมื่อสองปีที่แล้วและการเจรจาขั้นสุดท้ายจะมีขึ้นที่กรุงโคเปนเฮเก้น เดนมาร์ค ในเดือนธันวาคม ศกนี้ เวลานี้กลุ่มวิจัยการเกษตรกลุ่มหนึ่งกำลังดำเนินการหาเสียงสนับสนุนอย่างแข็งขัน เพื่อจะให้ที่ประชุมดังกล่าวนำเรื่องการเกษตรเข้าวาระการประชุมด้วย กลุ่มนักวิจัยการเกษตรของสถาบันวิจัยนโยบายอาหารหรือ InternationalFood Policy Research Institute เรียกย่อๆว่า IFPRI ไม่อยากเห็นความผิดพลาดที่เกิดขึ้น เมื่อทำอนุสัญญาเกียวโตซ้ำประวัติศาสตร์ที่กรุงโคเปนเฮเก้นซึ่งก็คือ ไม่มีเรื่องการเกษตรรวมอยู่ในอนุสัญญาเรื่องบรรยากาศโลกด้วย Gerald Nelson นักวิจัยของ IFPRI กล่าวว่า แม้เห็นได้ชัดว่าการตัดไม้ทำลายป่าก่อให้เกิดการปล่อยแก๊สคาร์บอน ไดออกไซด์ออกมาอย่างมากแต่การเกษตรก็ปล่อยแก๊สดังกล่าวออกมาไม่น้อย และยังมีปัญหาเรื่อง ไนทรัสออกไซด์และเมเธนจากปศุสัตว์ และระบบการปลูกข้าวที่อาศัยการชลประทานด้วย นักวิจัยของสถาบันแห่งนี้กล่าวต่อไปว่า พร้อมๆกับการขยายตัวของชุมชน และการสูญเสียพื้นที่ป่าการเกษตรปล่อยแก๊สที่ก่อให้เกิดสภาพแบบเรือนกระจกปลูกพืชซึ่งทำให้เกิดความเปลี่ยนแปลงในบรรยากาศห่อหุ้มโลกมากกว่า 30% นักวิทยาศาสตร์พยากรณ์ว่าบรรยากาศโลกที่ร้อนขึ้นจะยิ่งทำให้ความท้าทายที่บรรดาชาวไร่ชาวนากำลังเผชิญหน้าอยู่ในเวลานี้เข้มข้นมากขึ้น ไม่ว่าจะเป็นเรื่องความแห้งแล้ง อุทกภัย ศัตรูพืชหรือโรคภัยไข้เจ็บ นักวิจัย Mark Rosegrant ผู้อำนวยการฝ่ายสิ่งแวดล้อมและเทคโนโลยีการผลิตของ IFPRI บอกว่าปัญหาที่ว่านี้เห็นได้ชัดในประเทศกำลังพัฒนา ซึ่งนอกจากปัญหาที่ระบุไว้ข้างต้นแล้วยังกำลังประสบความยากจน และความหิวโหยด้วย นักวิจัยผู้นี้กล่าวว่าการผลิตข้าวโพดที่อาศัยฝนเป็นหลักจะลดลง 17% และพื้นที่เพาะปลูกข้าวที่อาศัยการชลประทานจะลดลง20% ทั่วโลก และผลกระทบที่ตามมา นักวิจัย Mark Rosegrant ของ IFPRI คาดว่า ราคาอาหารจะสูงขึ้น ซึ่งเป็นผลสืบเนื่องมาจากการเปลี่ยนแปลงของบรรยากาศโลกเพราะฉะนั้น ไม่เพียงแต่ว่า ปริมาณการผลิตจะลดลงเท่านั้น ราคาที่สูงขึ้นจะส่งผลกระทบเชิงลบต่อผู้บริโภคที่ยากจนเป็นการลดความมั่นคงในเรื่องอาหาร และความเป็นอยู่ แต่นักวิจัย Gerald Nelson เชื่อว่า เทคโนโลยี และการบริหารใหม่ๆ จะช่วยลดการปล่อยแก๊สและความเสี่ยงต่อชาวนาที่มีพื้นที่เพาะปลูกขนาดเล็กได้โดยการปรับส่วนผสมของพืชที่ปลูก ใช้ระบบการเพาะปลูกที่มีส่วนเหลือทิ้งค้างเปลี่ยนการปลูกพืชประจำปีเป็นพืชยืนต้น หรือใช้ที่ดินเป็นทุ่งหญ้า หรือสำหรับการปลูกป่านอกจากนี้ยังมีมาตรการอื่นๆ ที่พิสูจน์ให้เห็นว่าใช้ได้ผลและน่าจะนำมาใช้ได้อย่างเช่น ตลาดซื้อขายคาร์บอนที่ชิคาโก ที่จ่ายเงินให้ชาวนาในสหรัฐเก็บคาร์บอนไว้ในพื้นดิน อย่างไรก็ตาม นักวิจัย MarkRosegrant ให้ความเห็นว่าอนุสัญญาฉบับใหม่จะประสบความสำเร็จได้ก็ต่อเมื่อมีเงินทุนที่จัดสรรไว้ เพื่อช่วยให้การเกษตรปรับตัวเข้ากับการเปลี่ยนแปลงของบรรยากาศโลกรวมอยู่ด้วยและว่าประเทศกำลังพัฒนายังกำลังมองหาสิ่งจูงใจ ในขณะเดียวกันกับที่กำลังพยายามกำหนดจุดยืนของพวกตนในการเจรจาเรื่องบรรยากาศโลกนี้ด้วย นักวิชาการของ IFPRI ไม่คิดว่าประเทศกำลังพัฒนาจะร่วมลงนามในข้อตกลงโคเปนเฮเก้นที่ไม่จัดสรรเงินทุนไว้ให้อย่างพอเพียงเขาเชื่อว่าประเทศเหล่านั้น จะไม่ร่วมลงนามในข้อตกลงที่โดยเนื้อแท้แล้วกำหนดให้ประเทศกำลังพัฒนา ต้องจ่ายเงินแก้ปัญหาที่ประเทศพัฒนาแล้วก่อขึ้นโดยการปล่อยแก๊สที่ทำให้โลกร้อนขึ้นเป็นปริมาณสูงติดต่อกันมาเป็นเวลานานหลายต่อหลายปี ผู้ที่สนใจสามารถเข้าไปอ่าน Agendafor Negotiation in Copenhagen ได้ที่ ifpri.org